[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000005", "text": "Jah, siin ta siis nu\u0308u\u0308d on. Minu esimene kokaraamat. Ko\u0303vad kaaned, 288 leheku\u0308lge, 122 retsepti. Suur, mahukas ja raske.\nU\u0308sna mitu korda on mult ku\u0308situd, et kui kaua ma seda raamatut tegin. Sellele ei saa u\u0308hest vastust anda. Kirjastuse poolt tuli ettepanek blogi parimad retseptid kaante vahele panna selle aasta veebruaris. Nii et viimased 10 kuud (eriti intensiivselt suvel, sest ka\u0308sikiri tuli a\u0308ra anda septembris) olengi valinud, la\u0308bi kokanud, so\u0308o\u0308nud, pildistanud ja viimistlenud toite, mida \u201cMaitsev\u201d sisaldab."}, {"text_idx": "#000006", "text": "Kindlasti tekib mo\u0303nes mo\u0303tlevas peas ku\u0308simus: milleks kokaraamat, kui ko\u0303ik need retseptid on internetis olemas? Jah, tuleb tunnistada, et kahtluseuss na\u0308ris esialgu mindki. Aga arutades seda nii internetist retseptide otsijate, pu\u0308hendunud kokaraamatute fa\u0308nnide kui nii toidublogide kui kokaraamatute kirjutajatega, sai u\u0308sna selgeks, et paber ja ekraan pigem ikkagi ta\u0308iendavad teineteist kui va\u0308listavad. Internet on loomulikult retsepte ta\u0308is, olen ise ju ka blogiga oma va\u0308ikese panuse sellesse ku\u0308llusesse andnud. Samas, kui teed su\u0308u\u0308a internetist leitud retsepti ja\u0308rgi, tuleb retsept kas va\u0308lja printida vo\u0303i siis joosta ko\u0308o\u0308gist ekraani juurde vaatama, et kui palju seda jahu siis ikka nu\u0308u\u0308d oli ja millal need porgandid lisada tuleb. Jajah, muidugi on iPadid ja nutitelefonid, aga ikkagi on ekraanilt retsepte so\u0308o\u0308gitegemise ko\u0303rval raskem ja\u0308lgida, kui raamatust. See on siis selline puhtpraktiline aspekt. Eks neid erinevaid plusse ja miinuseid u\u0308he vo\u0303i teise kasuks/kahjuks on teisigi, paljuski on ku\u0308simus selles, kuidas ollakse harjunud ja kuidas rohkem meeldib.\n\u201cMaitsev\u201d on praktiline kokaraamat ja miski ei teeks mulle suuremat ro\u0303o\u0303mu, kui et ta leiaks koha ko\u0308o\u0308gis, vo\u0303imalikult la\u0308hedal pottidele-pannidele, pliidile ja toiduainetele. Olen ta selle jaoks kirjutanud. Ehk siis:\n\u201cKokaraamatuid on igat masti. Mo\u0303ned on lihtsalt retseptide kogumikud, mo\u0303ned sobivad ka o\u0308o\u0308kapile o\u0303htuseks lugemiselamuseks, kolmandad vo\u0303iks kunstiteostena lausa raamida. \u201cMaitsva\u201d o\u0303ige koht on kohe kindlasti ko\u0308o\u0308gis! See raamat ei ole mo\u0303eldud riiulis lebamiseks ja vaid haruharva imetlemiseks, vaid igapa\u0308evaseks kasutamiseks. See on raamat, millele paar pannilt lipsanud rasvapritset, tilk tomatikastet ja pisike marjaplekk annavad vaid lisava\u0308a\u0308rtust. Mind teeks o\u0303nnelikuks, kui na\u0308eksin mo\u0303ne aja pa\u0308rast sedasama raamatut kellegi ko\u0308o\u0308gis sinna sirgeldatud kasutajapoolsete parandustega, ma\u0308rkmetega, mugandustega. Ko\u0303ik raamatu retseptid on soovituslikud ja mo\u0303eldud inspiratsiooniks, lase loovusel lennata ja katseta julgelt! Kui sulle meeldib aga retsepte ta\u0308pselt ja\u0308rgida, siis vo\u0303id olla kindel, et raamatus antud juhiste ja\u0308rgi o\u0303nnestub toit kindlasti. Ko\u0303ik road on korduvalt ja\u0308rgi proovitud ja so\u0308o\u0308jate poolt heaks kiidetud. Ka ko\u0303ik raamatu tarbeks u\u0308les pildistatud toidud said selleks tarbeks napsatud pa\u0308ris toidulaualt pa\u0308ris so\u0308o\u0308jate ka\u0308est, kes need peale pildistamist pa\u0308riselt ka a\u0308ra so\u0303id.\u201d (Veel u\u0308ks jupike \u201cMaitsva\u201d eesso\u0303nast)."}, {"text_idx": "#000007", "text": "Blogist pa\u0308rit retsepte ma raamatukirjutamise ajal eriti ei muutnud, ta\u0308psustasin vaid mo\u0303nd veidi ja korrastasin teksti. Ku\u0308ll aga said va\u0308ga paljud retseptid raamatusse uue foto, sest need toidufotod, mis blogi algusaastail postituste juurde tehtud said, ei oleks seda ha\u0308bi u\u0308le elanud, kui nad raamatusse pistnud oleksin:)\nJa nu\u0308u\u0308d pean paljastama ka u\u0308he saladuse. Pa\u0308ris ko\u0303ik raamatu retseptid ei olegi veel blogisse jo\u0303udnud. Need on aga sellised toidud, mida ma tegelikult teen kogu aeg, lihtsalt kuidagi erinevatel asjaoludel on neist blogimine toppama ja\u0308a\u0308nud. Aga kindlasti tulevad peagi! Na\u0308iteks leib. Mo\u0303ni veel. Nii et ka neile, kes blogi pidevalt ja\u0308lgivad ja on tuttavad siinsete retseptidega , on raamatusse peidetud mo\u0303ned toredad u\u0308llatused."}, {"text_idx": "#000011", "text": "Tavaliselt otsin ko\u0303igepealt oma kokaraamatutest ja siis la\u0308hen internetti blogidest otsima. Internetist vo\u0303tan tavaliselt selliseid, mida keegi on ikka la\u0308bi ka proovind enne."}, {"text_idx": "#000012", "text": "Palju o\u0303nne esimese raamatu puhul! Kuna mul kahjuks va\u0308ga palju kokaraamatuid ei ole, otsin tihti retsepte pinterestist/blogidest ning mitmest sarnasest retseptist inspiratsiooni saades panen kokku kodus kappides olemasoleva. Olen u\u0308ks neist, kes ei oska ta\u0308pselt retsepti ja\u0308rgida. Siiski ko\u0308o\u0308gikapp igatseb u\u0308ht mo\u0303nusat raamatut, millest inspiratsiooni puudumisel midagi huvitavat ja maitsvat leida."}, {"text_idx": "#000013", "text": "Soojad o\u0303nnesoovid raamatu ilmumise puhul! Igapa\u0308evaselt retsepte otsides kasutan nii internetti kui kokaraamatuid. Kui mo\u0303nest blogist midagi mo\u0303nusat silma ja\u0308a\u0308b, siis varem vo\u0303i hiljem otsin selle retsepti uuesti u\u0308les ja proovin a\u0308ra. Kokaraamatuid aga meeldib mulle sirvida siis, kui rohkem aega on, vo\u0303ttes sinna juurde tassi teed ja maitsva vo\u0303ileiva vo\u0303i magusa ampsu."}, {"text_idx": "#000014", "text": "Palju o\u0303nne ilusa raamatu ilmumise puhul. Otsin retsepte internetist ja kokaraamatutest."}, {"text_idx": "#000015", "text": "Palju o\u0303nne Mari-Liis ! Mina olen seda blogi siin alates esimesest pa\u0308evast ja\u0308lginud ja saanud palju, palju targemaks ! Kuigi mu kodus on terve maast-laeni riiulita\u0308is kokaraamatuid + veel ajakirjad ja va\u0308ljalo\u0303iked juba lapsepo\u0303lvest, ostsin siiski ko\u0303igepealt netist ideid. Kui on mo\u0303ni suurem koosviibimine ja tahan eriti sa\u0308rada \ud83d\ude1b siis lappan ka oma ajakirju ja raamatuid, aga see ta\u0308hendab siis ka hiljem suurt koristust, et riiul ja\u0308lle esteetiline va\u0308lja na\u0308eks:) Igaljuhul edu edaspidiseks ja ja\u0308tka samas vaimus!"}, {"text_idx": "#000017", "text": "Retsepte otsin viimasel ajal ainult Internetist. Va\u0308lja on kujunenud omad lemmik blogid. Kuigi va\u0308ljalo\u0303igatud, u\u0308les kirjutatud retsepte ja ka kokaraamatuid on riiulis palju, eelistan Internetiavarusi. Ilusat jo\u0303uluaega ja ja\u0308a\u0308n uusi raamatuid ootama"}, {"text_idx": "#000018", "text": "Palju o\u0303nne uue raamatu puhul!Retsepte otsin enamasti internetist. Erinevaid blogisid ja\u0308lgin igapa\u0308evaselt ja huvitavamaid retsepte salvestan endale kausta ootele!Vahel otsin ka kokaraamatutest retsepte, aga kuna mul neid on va\u0308he, siis suurema retseptikogu leiab internetist."}, {"text_idx": "#000019", "text": "oo, palju o\u0303nne ka minu poolt! \ud83d\ude42"}, {"text_idx": "#000020", "text": "Ma hoian kokandusblogidel u\u0308ldiselt u\u0308ht silma kogu aeg peal, nii et kui leian midagi huvitavat, siis salvestan retsepti omale arvutisse kausta nimega KO\u0308O\u0308K, kus on iga peamise tooraine kohta oma word-i fail. Ja siis kui satub ka\u0308tte imeilus tu\u0308kk ko\u0303rvitsat vo\u0303i millegipa\u0308rast olen poest koju jo\u0303udnud kilo kohupiimaga, otsingi sealt vastava faili va\u0308lja ning vaatan, kas tuleb inspiratsioon midagi teha. Kui sealt ei leia, siis ja\u0308rgmisena otsin internetiavarustest. Eriti meeldivad just Eesti kokandusblogid, sest tooraine on sama ning ei pea kartma, et kui olen na\u0308iteks otsustanud mo\u0303nd keerulisemat rooga esimest korda pidulikumal puhul valmistada ning pean retseptist ta\u0308pselt kinni, et asi ebao\u0303nnestuks.Kodus olemas olevad kokaraamatud (kahjuks neid va\u0308ga palju ei ole) olen risti-po\u0303iki la\u0308bi katsetanud ning seal olevad retseptid on juba peas \ud83d\ude42"}, {"text_idx": "#000021", "text": "Palju o\u0302nne raamatu puhul! Minagi otsin enamasti retsepte ja ideid internetis, mul on mo\u0302ned lemmikblogid (Sinu oma kaasa arvatud), kust leian alati, mida otsin ja vo\u0302in kindel olla, et o\u0302nnestub.Kokaraamatuid armastan ma va\u0308ga ja neid ka tasapisi koguneb, aga enamasti on kasutuses mo\u0302ned lemmikretseptid ja muul ajal loen o\u0302htul unejutuks \ud83d\ude42"}, {"text_idx": "#000022", "text": "Mina surfan uue kokandusinspiratsiooni saamiseks nii interneti kokandusportaalides, kui ka uurin oma lemmikblogid la\u0308bi. \ud83d\ude42 Kui aega rohkem, siis vo\u0303tan aga raamaturiiulist tassi aurava mu\u0308nditee ko\u0303rvale oma lemmikumaid kokaraamatud ning uurin neid. Raamatud mul juba praegu hulgaliselt post-it'eid ta\u0308is. Need natuke ka teejuhiks, sest na\u0308itavad, mida varemalt ta\u0308hele olen pannud. Ka juba proovitud retseptide juurde kirjutan post-it'ile kommentaari, kuidas maitses vo\u0303i mida vo\u0303iks ja\u0308rgmine kord natuke teisiti teha. \ud83d\ude42"}, {"text_idx": "#000023", "text": "O\u0303nnitlused!Viimasel ajal pole uusi kokaraamatuid endale ostnud. Ku\u0308ll aga olen leidnud palju huvitavaid blogisid, kust retsepte proovida. Edu!"}, {"text_idx": "#000024", "text": "Viimasel ajal olen ta\u0308nulik kokaraamatutele, mis on olemas e-raamatuna, sest need on igal pool kaasas, kui mo\u0303nda retsepti otsida vo\u0303i meelde tuletada on vaja. Lisaks leian inspiratsiooni toidublogidest u\u0308le maailma, kui kokkamisemo\u0303te tuleb. Ja kui kodus mo\u0303nulen ning rohkem aega, siis suundun oma kokaraamaturiiuli juurde, mis kohe ko\u0308o\u0308gis aukohal \ud83d\ude42"}, {"text_idx": "#000025", "text": "Palju o\u0303nne raamatu puhul \ud83d\ude42 Mina ja\u0308lgin kindlalt 3 blogi ja enamjaolt leian ka sealt oma ideed, kuigi on kodus ka paar kokaraamatut ja saab ka vahest neid sirvitud. Ilusat teist adventi!"}, {"text_idx": "#000026", "text": "Palju o\u0303nne esimese raamatu ilmumise puhul! Ja\u0308a\u0308n ootama ka ja\u0308rgmisi \ud83d\ude42"}, {"text_idx": "#000027", "text": "Mina otsin retsepte eelko\u0303ige internetist, sest see on kuidagi kiirem ja mugavam. Mo\u0303nikord prindin va\u0308lja, teinekord loen otse nutitelefonist, ko\u0303ik oleneb oludest. Samas, vahel on tore vo\u0303tta ka\u0308tte raamat ja ammutada sealt inspiratsiooni \ud83d\ude42"}, {"text_idx": "#000028", "text": "Oman ku\u0308ll mo\u0303ningaid no\u0303ukaaja kokandus raamatuid, kuid need ajale jalgu ja\u0308a\u0308nud. Sellepa\u0308rast tulebki otsida retsepte neti avarustest. Olen suur kokandusblogide ja\u0308lgija, paljud kokandusportaalid on ka \"lemmikutes\"."}, {"text_idx": "#000029", "text": "Palju o\u0303nne ja aita\u0308h imelise raamatu eest! Enamasti eelistan kasutada interneti abi, aga need pu\u0308had hetked kokaraamatute seltsis ja\u0308a\u0308vad ka alles!"}, {"text_idx": "#000030", "text": "Palju o\u0303nne raamatu puhul!Ta\u0308iesti oleneb tujust, kust retsepte otsin. Enamasti ilmselt ikka internetist, samas meeldib mulle va\u0308ga kokaraamatuid osta ja olemasolevaid lehitseda nii et ka neist saab tihti inspiratsiooni."}, {"text_idx": "#000031", "text": "Palju o\u0303nne, raamat tundub olevat va\u0308ga ilus. Oma tarbeks otsin tersepte nii kokaraamatutest kui internetiblogidest ja ei teagi, kumba peaks eelistama, sest kuigi raamat on ka\u0308e- ja harjumuspa\u0308rasem, leiab blogidest va\u0308ga palju po\u0303nevat iga teema "}, {"text_idx": "#000033", "text": "Palju o\u0303nne raamatu puhul! Mina otsin nii internetist kui ka kokaraamatutest. Kui internetist otsin, siis tavaliselt unustan ennast blogides ilusaid toidupilte vaatama. Just piltide pa\u0308rast meeldib mulle rohkem internetist otsida. Aga kokaraamatuid meeldib ka va\u0308ga sirvida."}, {"text_idx": "#000034", "text": "Palju o\u0303nne, Mari-Liis! Va\u0308ga ilus ja kasulik raamat! Mina otsin tihti retsepte otsinguga internetist vo\u0303i siis nami-namist, kuid Sinu blogi on olnud ka va\u0308ga suur abimees vajaliku leidmisel, pluss a\u0308ratundmisro\u0303o\u0303m, nt. a\u0308mma seened, mis minu jaoks on memme seened \ud83d\ude42 Kui mul on aga toidukriis, ehk et ei oska millestki vaimustuda, on kokaraamatud suureks abiks, ja justnimelt sellised kokaraamatud, millede retseptid ei ole meetripikkused, kus ei ole mo\u0303ttetult priisatud erinevate koostisosade ja maitseainetega. Selle pa\u0308rast Sinu retseptid ja toidud mulle meeldivadki, et ko\u0303ik on lihtne, selge, muidugimo\u0303ista maitsev, kuid samas ka eriline. \"Kindla peale minek\", ma u\u0308tleks!"}, {"text_idx": "#000035", "text": "Tavaliselt otsin nii internetist kui ka kokaraamatutest. Ja tavliselt muudan oma maitse ja\u0308rgi mo\u0303ned asjad a\u0308ra.."}, {"text_idx": "#000036", "text": "Otsin retsepte igalt nii blogidest, Toidutare ja Nami-nami lehtedelt, kokaraamatutest, ajakirjadest kui ka lihtsalt pilte vaadates, inspiratsiooni saades..."}, {"text_idx": "#000037", "text": "Mari-Liis, palju o\u0303nne esimese kokaraamatu puhul! Poes juba raamatusse sisse piilunud, ILUS! Retsepte otsides vaatan ringi oma lemmik blogidest ja siis kokaraamatutest."}, {"text_idx": "#000038", "text": "O\u0303nne kauni raamatu puhul! Kui aega rohkem ning inspiratsiooni vaja, siis sirvin kokaraamatuid. Kui tahan kindlasti teatud koostisosi kasutada, siis otsin retseptiportaalist ja internetiavarustest, blogidest."}, {"text_idx": "#000039", "text": "Minul on au olnud seda raamatut juba lehitseda ja ka kasutada, sest esimesed asjad juba ja\u0308rele proovitud. Tegin just selliseid retsepte (na\u0308it Banoffee juustukook), mille olin blogist juba ammu leidnud, aga raamatu kaante vahel tuli see taas meelde ja a\u0308ra tehtud see saigi. Seega mina loen nii blogisid, kui lappan raamatuid. Aga seda teist siiski rohkem. Omal on mul raamat juba olemas, aga jo\u0303uluvana kingikotti vo\u0303iks ju neid veel ja veel olla \ud83d\ude42"}, {"text_idx": "#000040", "text": "Palju o\u0303nne raaamatu puhul!Mina otsin retsepte nii internetist kui ka kokaraamatutest ja ajakirjadest, kuid ko\u0303ige rohkem leian ma huvitavaid retsepte blogidest, aga eelistan alati ikkagi raamatut, just ta\u0308pselt mugavuse pa\u0308rast! Mo\u0303nus on ju raamat ko\u0308o\u0308gikapi peale lahti lu\u0308u\u0308a ja na\u0308puga ja\u0308rge pidada \ud83d\ude42"}, {"text_idx": "#000041", "text": "Ko\u0303igepealt suurimad o\u0303nnesoovid u\u0308he teie blogi fa\u0308nni poolt! \ud83d\ude42 Et tuleks ka teine ja kolmas kokaraamat!"}, {"text_idx": "#000042", "text": "Mis retseptidesse puutub, siis ko\u0303igepealt vaatan u\u0308le oma lemmikblogijad, kelle tegemistel kogu aeg silma peal hoian (sealhulgas ka kindlasti teie supervahva blogi!). Kuna kokaraamatukuhi on muutunud ma\u0308eko\u0303rguseks, lehitsen need ko\u0303ik la\u0308bi, veel kasutan palju ka nami-nami foorumit ning ka so\u0303pradelt-tuttavatelt-sugulaste abi ja no\u0303u kulub kokkamise ka\u0308igus a\u0308ra! \ud83d\ude42"}, {"text_idx": "#000043", "text": "Kuigi va\u0308ga paljud road ja ku\u0308psetised tulevad mul inspiratsioonist, s.t ei kasuta retsepte \u2013 armastan ma ikkagi, et ko\u0308o\u0308gi riiulil on reas imeilusad kokaraamatud. Need kohe kuuluvad ko\u0308o\u0308gi juurde. Aeg-ajalt saab need siis ka\u0308tte vo\u0301tta ja imeilusaid pilte vaadata ja ha\u0308id retsepte kasutada. Eelko\u0301ige oleks siis ja\u0308rjekord ja\u0308rgmine: raamatud, blogid ning siis muud interneti avarustes olevad retseptid \ud83d\ude42 "}, {"text_idx": "#000044", "text": "Mina olen suur googeldaja. Esimese asjana ronin ikka arvutisse, kui otsin mo\u0303nda retsepti. Aga siis tavaliselt ja\u0308a\u0308n ka sinna tundideks. Avastan ja\u0308lle mo\u0303ne uue blogi ja loen seda nii umbes pool tundi, siis leian selle ku\u0308ljeribalt teisi blogisi, mida veel ei tea ja loen neid...ja nii leian ma lo\u0303pptulemusena algse retsepti asemel veel va\u0308hemalt 5-6 retsepti, mida siis oma kokaraamatusse u\u0308mberkirjutada tahaks."}, {"text_idx": "#000046", "text": "Viimane aeg, kui on to\u0303esti kiire, siis olen otse nami-nami lehele la\u0308inud, et sellist uitamist va\u0308ltida. Aga kui aega on...siis sukeldun ikka mo\u0303nuga toidublogide maailma."}, {"text_idx": "#000047", "text": "Tere ja palju o\u0303nne esimese raamatu puhul. Ma olen suur kokaraamatute fa\u0308nn, hoida ka\u0308es pa\u0308ris raamatut ja ammutada ideid on supper tunne. Kummardus ko\u0303ikide ees kes raamatuid kirjutavad. Retsepte otsingi tavaliselt esimeses ja\u0308rjekorras raamatukapi a\u0308a\u0308res lapates ja alles siis internetist. Tavaliselt valin u\u0308he po\u0303hi tooraine ja\u0308rgi 2-3 retsepti ja siis otsustan mida teen. Esimene kord uut retsepti tehes teen ta\u0308pselt, ja\u0308rgmised korrad on juba omaloomingulisem. Lemmik retseptide kohal on kleepsud ja\u0308rjehoidjateks, et ja\u0308rgmine kord kiirelt leida."}, {"text_idx": "#000048", "text": "Olen su blogi juba ammusest ajast ja\u0308lginud \ud83d\ude42 Palju o\u0303nne raamatu ilmumise puhul!Retsepte otsin ja kasutan mo\u0303lemat pidi \u2013 nii kokaraamatutest kui ka internetist. Mo\u0303lemal puhul on omad lemmikud va\u0308lja kujunenud, kuid internetist leiab alati rohkem erinevaid variatsioone. Samas on kokaraamatuid nii mo\u0303nus sirvida ja ka\u0308es hoida. Kui valida, siis kindlasti valiks kokaraamatu. Retsepte valin siis tulenevalt isust ja vajadusest \ud83d\ude42 Muidu edu ka edaspidiseks!"}, {"text_idx": "#000049", "text": "Palju o\u0303nne!Mina otsin ka netist ja vo\u0303rdlen mitmeid retsepte, enne kui midagi pa\u0308ris uut teen, aga raamatu eelis on see, et see on konkreetse inimese retsept ja pigem nagu soovitus. Ja usaldusva\u0308a\u0308rne soovitus on va\u0308ga palju va\u0308a\u0308rt tohutu neti-mere ta\u0308ie retseptide ko\u0303rval. Sinu raamatu ostaks ku\u0308ll, sest sinu retseptid on kindla peale minek."}, {"text_idx": "#000050", "text": "Oleneb mida ma otsin, kui eesma\u0308rgiks leida retsept ajatutest eesti toitudest, siis eelistan kokaraamatuid. Muidu otsin retsepte internetist. Esimesena eelistan blogisid ja eriti hinnas need blogid kus kommenteerijaid on palju. Kommenteerijad on ko\u0303ige paremaks indiaatoriks, kas roog hea vo\u0303i mitte."}, {"text_idx": "#000051", "text": "Palju o\u0303nne!Retsepte otsin nii kokaraamatutest kui ka internetist. Tavaliselt esialgu sirvin kokaraamatud la\u0308bi ja kui midagi sobivat ei leia siis otsin blogidest."}, {"text_idx": "#000052", "text": "Palju o\u0303nne unistuse ta\u0308itumise puhul :). Mina otsin retsepte tavaliselt toidublogidest, otsin googlist. Tavaliselt ma retsepti so\u0303na-so\u0303nalt ei ja\u0308rgi, vaid teen va\u0308ikseid mdatusi vastavalt sellele mis mul kappides leidub ja et toit ei sisaldaks gluteeni."}, {"text_idx": "#000053", "text": "Palju o\u0303nne ka minu poolt, Sinu blogi on u\u0308ks minu lemmikuid! Retsepte vaatan enamasti netist nii erinevatest portaalidest kui blogidest. Kokaraamatuid lappan tihti aga ajaviiteks ja inspiratsiooni kogumiseks."}, {"text_idx": "#000054", "text": "U\u0308ks ilus ja uus kokaraamat on ilmunud. Kui loosos ei vea, siis tuleb jo\u0303uluvanale kirjutada.Mina otsin retsepte ka enamasti internetist aga va\u0308ga meeldib ka ilusaid kokaraamatuid sirvida."}, {"text_idx": "#000055", "text": "Mina otsin retsepte nii internetist kui kodus olevatest kokaraamatutest. Aga kokaraamatuid on ilus ka niisama sirvida \ud83d\ude42"}, {"text_idx": "#000056", "text": "Palju o\u0303nne! Minust on saanud suur kokkaja just ta\u0308nu sellistele blogidele. Raamatuid on kodus olnud ku\u0308ll, aga saatuslikuks sai blogidesse kirjutavate inimeste kaasahaarav kirjeldus ja innustus. Vot siis mo\u0303tled, et tahaks ka. Siit blogist leidsin ma esimese Pavlova retsepti, mis nu\u0308u\u0308dseks juba tu\u0308kk aega ilutseb mu ku\u0308psetamisvihikus number u\u0308he all! Edu!"}, {"text_idx": "#000057", "text": "Palju o\u0303nne minu polt ka!Kui kiiresti retsepti vaja vo\u0303i kui tahan kasutada mingit konkreetset toiduainet, otsin na\u0308iteks nami-nami retseptikogust vo\u0303i ingliskeelsetelt veebilehtedelt. Blogisid on lihtsalt mo\u0303nus lugeda ja sageli saan neist julgust proovida asju, mida olen varem liiga keeruliseks pidanud. Ma ei ole kunagi olnud eriline so\u0303ber pa\u0308rmitaignaga, aga selle blogi ja\u0308rgi hakkasin kunagi ku\u0308psetama focacciat ja nu\u0308u\u0308d on see meie peres hitt.Kokaraamatuid sirvin ja loen mina ka pigem inspiratsiooniks ja silmaringi laiendamiseks, aga laon neile ikka ja\u0308rjehoidjaid ka vahele ja kui rohkem aega, vo\u0303tan mo\u0303ne retsepti ette.Kristiina"}, {"text_idx": "#000058", "text": "Tere! Tavaliselt valin retsepte ikka raamatutest ja ajakirjadest, kuid kui netis ja\u0308a\u0308b milelelgi silm peale, siis teen ka e-retseptide ja\u0308rgi su\u0308u\u0308a vo\u0303i ku\u0308pstetan. E-retseptid, mis ha\u0308sti o\u0303nnestunud vo\u0303i mitu korda kasutatud, kirjutan u\u0308mber ma\u0308rkmikusse, mille ema mulle kinkis. Seal on ko\u0303ik va\u0308a\u0308rtuslikud retseptid, mida pole raamatutes. Palju o\u0303nne raamatu ilmumise puhul."}, {"text_idx": "#000060", "text": "Mul ka\u0308ib see asi mo\u0303lemat pidi, meeldivad nii raamatud kui ka blogid ja muu internet. Aga kui internetist otsin mingi retsepti, siis u\u0308ldiselt prindin ta ikkagi va\u0308lja. Mul u\u0308hed sellised kaaned, kuhu vahele ko\u0303ik kogutud on. Retsepte ongi kogunenud juba nii palju, et varsti peab hakkama mingit su\u0308steemi va\u0308lja mo\u0303tlema."}, {"text_idx": "#000061", "text": "Ko\u0303igepealt Palju-palju o\u0303nne toreda raamatu valmimise puhul! Kuna ka minu kireks on ko\u0303ik, mis seotud ko\u0308o\u0308gi ja so\u0308o\u0308giga ning kogun kokaraamatuid, siis esmalt sirvin inspiratsiooni saamiseks neid. Tihti ku\u0308lastan ka Eesti toidublogijate leheku\u0308lgi ning Good Food jms. Lisaks on kodus olemas u\u0308ks kastita\u0308is retseptide va\u0308ljalo\u0303iked alates aastast 1992 ning hunnik paberiservale kirjutatud retsepte, mis mo\u0303nd telesaadet (enamasti BBC jooksnud Ready, Steady, Cook) vaadates meeldima on hakanud.Rohkelt inspiratsiooni uuteks ho\u0303rgutisteks!"}, {"text_idx": "#000062", "text": "Palju o\u0303nne raamatu puhul! Kuna olen viimased paar aastat nomaadi elu elanud, otsin ma retsepte tavaliselt internetiavarustest. Va\u0308lja on kujunenud ka viis-kuus blogi, mida ma aktiivselt ja\u0308lgin \u2013 Sinu oma on u\u0308ks neist \ud83d\ude42"}, {"text_idx": "#000063", "text": "Palju o\u0303nne! Praeguseks olen mina jo\u0303udnud selleni, et uusi mo\u0303tteid so\u0308o\u0308gitegemisel otsin ikka oma lemmikblogidest. Samas on mul korralik kogu ka raamatuid, kust kasutan oma va\u0308ljakujunenud lemmikretsepte."}, {"text_idx": "#000064", "text": "Ma u\u0308tleks et otsin mo\u0303lematpidi \u2013 ko\u0308o\u0308giriiulil on paar kokaraamatut, mida kasutan, mo\u0303ned va\u0308ljaprinditud (ja kapsaks-kasutatud) retseptilo\u0303iked siit-sealt avarast internetist, mo\u0303ned retseptid ootavad katsetamist feedlys bookmarksides ja mo\u0303nikord kui otsin mingit konkreetset so\u0308o\u0308ki vo\u0303i tahaks kasutada mingit spetsiifilist toorainet siis gogeldan ja valin ko\u0303ige lihtsamana tunduva retsepti \ud83d\ude42"}, {"text_idx": "#000065", "text": "Ko\u0303ige rohkem kasutan internetti \u2013 nami-nami ja erinevaid blogisid."}, {"text_idx": "#000066", "text": "Palju o\u0303nne esimese raamatu ilmumise puhul, Mari-Liis! Olen Sinu blogi suur austaja ja leidnud siit aastate jooksul palju maitsvaid retsepte.Internet ja kokaraamatud muidugi ta\u0308iendavad teineteist, aga kindlasti ei hakka esimene teist kunagi pa\u0308riselt asendama. Na\u0308iteks meie maakodus polegi netiu\u0308hendust ja head kokaraamatud on seal asendamatud."}, {"text_idx": "#000067", "text": "Palju o\u0303nne raamatu puhul!Mina vist otsin viimasel ajal retsepte eelko\u0303ige internetist. On mo\u0303ned blogid, mida tean ja mille sisu usaldan (u\u0308ks esimene ongi just Sinu blogi) ning esimesena otsin ideid alati nendest. Kui sealt mingil po\u0303hjusel ei leia, siis po\u0308o\u0308rdun enamasti so\u0303ber Google poole. Raamatud on kodus hetkel kahjuks unarusse ja\u0308a\u0308nud, sest tihtipeale on seda vajalikku ideed vaja just va\u0308ljaspool kodu otsida \ud83d\ude42"}, {"text_idx": "#000068", "text": "Mina otsin viimasel ajal retsepte enamasti internetist, mul on va\u0308lja kujunenud kindlad lehed, mida ja\u0308lgin ja kust alati midagi head leian.Kodus on ku\u0308ll ka kokaraamatuid, mida ostan siis, kui nad ilusad va\u0308lja na\u0308evad ja retseptid ei sisalda u\u0308lepea keerulisi komponente \ud83d\ude42Sirvin ka ajakirju ja lo\u0303ikan va\u0308lja retsepte, mis huvitavad tunduvad."}, {"text_idx": "#000069", "text": "Mina otsin viimasel ajal retsepte rohkem internetist, aga seda eelko\u0303ige seeto\u0303ttu, et kolimine on poole peal ja raamatud kastidesse a\u0308ra pakitud. Retseptid, mida ma kohe ja\u0308rgi proovida ei jo\u0303ua, aga mis tunduvad ahvatlevad, pinnin Pinteresti ning sealt saan iga kell kohe ko\u0303ik head retseptid korraga ka\u0308tte \ud83d\ude42"}, {"text_idx": "#000070", "text": "Olen harjunud retsepte otsima mo\u0303lemat pidi, ku\u0308ll aga olen suur kokaraamatute fa\u0308nn ja vo\u0303iks lausa o\u0308elda, et kogun neid \ud83d\ude42"}, {"text_idx": "#000072", "text": "Retsepti otsin internetist, sest tihti on olemas mingi a\u0308hmane soov ja kellegi blogi vo\u0303i foorumeid lugedes see soov tavaliselt su\u0308veneb ning saab mingi kuju. Kokaraamatuid on mul ka ja neid ma loen, et oh seda toitu vo\u0303iks teha ja seda ka, aga kui tegemiseks la\u0308heb, siis kunagi ei ma\u0308leta u\u0308htegi head asja enam. Aga Sinu blogi oli u\u0308ks ko\u0303ige esimene toidublogi, mida hakkasin lugema ja nu\u0308u\u0308d nende ja\u0308rgi vaid su\u0308u\u0308a teengi.Teele"}, {"text_idx": "#000073", "text": "Otsin enamasti internetist. La\u0308hen Google Images ja seal kus isua\u0308ratavaim pilt on ka parim retsept :)"}, {"text_idx": "#000074", "text": "Palju o\u0303nne, imeilus raamat, sai juba kaupluses lehitsetud. Kaunid sa\u0308ravad pildid ja hea, aus tekst.Ise vaatan retsepte nii blogidest kui toiduportaalidest ja ka kokaraamatutest, aga see on siiski no\u0308 lehitsemine, nii silmadega kui mo\u0303tteline. Sest ko\u0303ik so\u0303ltub toorainest ja oma tehtud toidu retseptid su\u0308nnivad ikka oma peas."}, {"text_idx": "#000075", "text": "U\u0308kski kokaraamat ei ole liiast \ud83d\ude42"}, {"text_idx": "#000076", "text": "Minule meeldib eelko\u0303ige otsida raamatust, kus on kindlasti ka pilt juures. Mis parata, ettekujutlus toidust tundub juba poole ko\u0303huta\u0308iena. Raamat on praktiline, see on ja\u0308a\u0308v \u2013 isegi siis kui elekter on la\u0308inud. Samuti ei saa raamat ta\u0308napa\u0308eva moodsate vahendite vastu, kui ka\u0308ed on ikka ma\u0308rjad, taignased vms, siis ekraani puutuma ei la\u0308he, kuid raamatule lisab see vaid vu\u0308rtsi juurde."}, {"text_idx": "#000077", "text": "Kui aus olla siis ega ma va\u0308ga retsepte otsima ei pea kuna veedan niikuinii u\u0308leliia palju aega toidublogides. Bookmarkides on blogidest varutud retseptide kogu u\u0308u\u0308ratu ja mo\u0303ttes mo\u0303lgub ka alati retsept, vo\u0303i kaks, ja\u0308rgmiseks poeska\u0308iguks. Kui aga peaks tekkima isu just millegi ja\u0308rgi, mida ma veel arvutisse salvestanud pole, siis on kohe googel lahti vo\u0303i siis mo\u0303ni toidublogi, mida regulaarselt ku\u0308lastan. Siine on kindlasti u\u0308ks neist \ud83d\ude42 Aga o\u0303igus on sul kindlasti, arvutit retsepti pa\u0308rast potide-pannide vahele mahutada ei ole tore, mina kirjutan ko\u0303ik paberile u\u0308mber. Parem ikka kui soust klavituuri vahel!"}, {"text_idx": "#000078", "text": "Palju o\u0303nne raamatu valmis saamise puhul, kui see on sama hea ja ilus kui blogi, siis on nad poelettidelt varsti kadunud!"}, {"text_idx": "#000079", "text": "Palju o\u0303nne ! Ma tean, mis tunne see on, kui oma raamat ilmub (olgu siis minu puhul kasvo\u0303i laulik) \ud83d\ude42Minu retseptid valmivad enamasti peas; asi lihtsalt selles, et miksin kokku ka\u0308epa\u0308raseid asju. Toidublogisid loen mo\u0303nuga, vaimne ko\u0303huta\u0308is on va\u0308ga maitsev.Kokaraamat on mul ka. tegelikult mitu, aga parim on see sinine- triibuline \"back to basics\" asi, mille vanematekodust a\u0308ra ajasin... hindamatuks muudavad selle ema-isa (ja mu enda lapseka\u0308ekirjaga) tehtud ma\u0308rkmed servakestel..."}, {"text_idx": "#000080", "text": "Palju o\u0303nne raamatu valmimise puhul!Ja kuna tahaks seda piltidel nii ahvatlevat raamatut endalegi, siis- Igapa\u0308evaselt tegelen ko\u0308o\u0308gis improviseerimisega, aga kui aega on, siis proovin ka huvitavaid retsepte. Enamasti otsin ikka kokaraamatutest, kui sealt ei leia, siis internetist. Aga kuna arvutit vaadata on u\u0308sna ebamugav kokkamise ajal ja arvuti saab siis mustaks ka :D, siis kui retsept ja\u0308a\u0308b internetist repertuaari, kirjutan selle omale kaustikusse va\u0308lja. Paber on ikka paber! \ud83d\ude42"}, {"text_idx": "#000081", "text": "Mina otsin enamasti retsepte internetist. Mul on paar blogi (n2iteks sinu oma :), mida ma regulaarselt j2lgin ja nendest salvestan endale retsepte, et tulevikus proovida. Nii et kui tuleb isu keeta/kypsetada, siis sirvin salvestatud retsepte ja valin sealt midagi."}, {"text_idx": "#000083", "text": "O\u0303nnitlused raamatu ilmumise puhul! Retsepte otsin nii raamatutest kui ka internetist. Viimase abi kasutan rohkem siis, kui kiire vo\u0303i kui ma\u0308letan kellegi blogist va\u0308a\u0308rt retsepti."}, {"text_idx": "#000084", "text": "Palju o\u0303nne! Raamat ilmus just o\u0303igel ajal, saab heale so\u0303brale kingikotti pista:)Olen ka pigem blogide ja\u0308lgija. Telefon ko\u0308o\u0308gikapile ja kokkama. Aga on mo\u0303ned raamatud mis kohe tahavad koju tulla, need raamatud kus on mitu sellist retsepti mida peab tegema! Ja mine tea, mis internetiga vo\u0303ib juhtuda... Vana hea raamat, ilusad pildid ei kao kuhugi! Ja\u0308a\u0308n po\u0303nevusega loosimist ootama, sest Sinu raamat peaks minu kodus ku\u0308ll olema:D"}, {"text_idx": "#000085", "text": "O\u0303nnitlused raamatu puhul! Mina otsin inspiratsiooni ja retsepte kokaraamatutest, lemmiktoidublogidest ja nami-nami portaalist."}, {"text_idx": "#000086", "text": "Va\u0308ga armas raamat, palju o\u0303nne! Mina armastan va\u0308ga kokaraamatuid. Kasutan ka palju internetti, tutvun, ja siis soetan endale lemmikretseptikogumiku. Loen ka palju blogisid ja minu lemmikud on Mari-Liis, Tuuli ja Ragne. Edu Teile ko\u0303igile ja palju uusi kokaraamatuid veel ja veel!"}, {"text_idx": "#000087", "text": "Va\u0308ga ilus ja ihaldusva\u0308a\u0308rne raamat. Palju o\u0303nne.Aga ise otsin ka eisimese hooga kokaraamatutest, Oma Maitse ajakirjadest vo\u0303i toidublogidest. Kui neist hetkel miskit ei imponeeri, siis tulevad toiduportaalid ja iseenda ideepahvakud."}, {"text_idx": "#000088", "text": "Eks neid kokaraamatuid ole juba kogunenud aastatega omajagu, kuid lo\u0303puks kujuneb ikkagi u\u0308ksikutest lemmikutest retseptidest baas. Toidublogijad on ku\u0308ll u\u0308ha originaalsemad ja ka\u0308ttesaadavamad, ent paberkandjal retseptiraamatusse on hea ma\u0308rkusi teha. Esteetiline pool muutub samuti ja\u0308rjest peenemaks \u2013 pildi kvaliteet ja lavastus annavad va\u0308ga palju juurde. Mul on 1 kokaraamat, \"Culinaria Italy\", mis on pigem kulinaarne reisikiri. Seal on Itaalia iga regiooni spetsialiteedi illustreeritud ajalugu, pildid inimestest, maastikest, toiduainetest \u2013 u\u0308heso\u0303naga seiklus! Seda meeldib mulle sihipa\u0308ratult sirvida, hea kui mo\u0303ni sobiv retsept na\u0308pu alla ja\u0308a\u0308b."}, {"text_idx": "#000089", "text": "Igal juhul imetlen ko\u0308o\u0308gihaldjaid ja o\u0303nnitlen kokaraamatu puhul!P.S. Just eile vajasin siinse blogi retseptiregistrit \ud83d\ude42"}, {"text_idx": "#000091", "text": "Oma ko\u0303ige \"tavalisemad\" retseptid olen spetsiaalsesse retseptifaili salvestanud, et ikka ilma netiu\u0308henduseta ka ka\u0308ttesaadavad oleksid, aga u\u0308ldiselt ka\u0308in mo\u0308o\u0308da internetti taga otsimas. Igapa\u0308evasest toidublogide (hindamatu allikas!) lugemisest on veebilehitsejasse muidugi paras ports \"Tuleb proovida!\" ja\u0308rjehoidjaid tekkinud, u\u0308ritan sealt ka ja\u0308rgemo\u0308o\u0308da retsepte a\u0308ra kustutada... \ud83d\ude42"}, {"text_idx": "#000093", "text": "Palju o\u0303nne! Retsepte otsin enamasti internetist, kokaraamatud on rohkem lugemiseks ja kaunite fotode imetlemiseks:)"}, {"text_idx": "#000094", "text": "Mul on paarsada kokaraamatut, aga enamasti teen ikka lahti ja vaatan, mis sealt leiab. Netiretseptid olen kirjutanud pisikeste ma\u0308rkmepaberite peale ja need on mul pesulo\u0303ksuga kokku pandud, sealt siis lehitsen o\u0303iget retsepti."}, {"text_idx": "#000095", "text": "Minu kokaraamatute riiul on aastatega paisunud ku\u0308llalt pikaks ja kuna so\u0303brad mu kokkamishobiga kursis on, siis leian tihipeale nii jo\u0303ulupakist kui su\u0308nnipa\u0308evakingituste hulgas uus kokaraamatuid. Esimese hooga vaatan la\u0308bi oma raamaturiiuli ja sealt leiab alati mo\u0303ni vana hea retsepti vo\u0303i siis midagi uut, mida veel katsetada pole saanud.Kokandusblogidest on mul kujunenud va\u0308lja oma ku\u0308mmekond lemmikut, kelle tegemisi na\u0308dalas korra piilumas ka\u0308in."}, {"text_idx": "#000096", "text": "Palju o\u0303nne va\u0308ga ilusa raamatu puhul! Ka\u0308isin juba seda poes nuusutamas ka \u2013 va\u0308ga armas na\u0308gi va\u0308lja!Retsepte armastan otsida kokaraamatutest \u2013 mul on neid pa\u0308ris mitu, aga ja\u0308lle kui mo\u0303ni eriti kaunis ilmub, siis tahaks seda osta! \ud83d\ude42Harvem otsin retsepte internetist, kuigi sealt on neid pisut kergem leida. Mulle lihtsalt va\u0308ga meeldib kokaraamatuid lapata ja tihti on juba silme ees, kus raamatus mingi otsitav retsept on.Anne"}, {"text_idx": "#000097", "text": "Kokaraamatuid on mul va\u0308he, seeto\u0303ttu leian oma vajaminevad retseptid internetist ja enamasti just eesti keelsetest toidublogidest."}, {"text_idx": "#000098", "text": "o\u0303nnitlused minugi poolt. mina leian ko\u0303ik oma retseptid internetist, et siis kodus ja\u0308rgi proovida. aga mul on ka paar kokaraamatut..."}, {"text_idx": "#000099", "text": "Palju o\u0303nne, Mari-Liis! Va\u0308ga ilus raamat on! Ma otsiksin hea meelega raamatutest retsepte, aga ei jo\u0303ua ju ko\u0303iki ha\u0308id kokaraamatuid endale soetada \ud83d\ude42 Nii tulebki appi internet Pille kokandusportaali ja parimate toidublogidega."}, {"text_idx": "#000100", "text": "Tere.Palju o\u0303nne suure to\u0303o\u0303 kordasaatmise puhul. Mina isiklikult olen suur kokaraamatute so\u0303ber. Raamatut, ja veel ilusat kokaraamatut sirvides ning toitu valmistades on minumeelest ka toit rohkem va\u0308a\u0308rt, kui kiiruga netist leitud retsept ja toit . Muidugi on ka erandeid \ud83d\ude42 Toredaid blogisid on ju hulga, ja blogitajad suure armastuse ja hoolega ko\u0303ik teistele ka\u0308ttesaadavaks ja na\u0308htavaks teinud.Edu edaspidiseks \ud83d\ude42"}, {"text_idx": "#000101", "text": "O\u0303nnesoovid! Retsepte otsin eelko\u0303ige internetist \u2013 kas konkreetsetest blogidest, mida regulaarselt ja\u0308lgin vo\u0303i lihtsalt googeldades. Kasutan ka kokaraamatuid ja ajakirju. Oma kindlad lemmikud on kodus olemas.PS Sellest pa\u0308evalillepo\u0303llust olen suve jooksul mitu korda mo\u0308o\u0308da so\u0303itnud, imetlenud ja loomulikult ka pildistanud :).Kristin"}, {"text_idx": "#000102", "text": "Palju o\u0303nne raamatu ilmumise puhul! Nu\u0308u\u0308d siis on suur osa minu lemmikretseptidest saanud kenade kaante vahele:)Retsepte otsin nii internetist kui ka raamatutest ja ajakirjadest, to\u0303ena\u0308oliselt internetist veidi rohkem, sest otsingumootoritesse saab oma soove ta\u0308psemini kirja panna."}, {"text_idx": "#000103", "text": "Ko\u0303igepealt pu\u0308u\u0308an internetiavarustest vajaliku retsepti leida ja tavaliselt olen ka leidnud aga vahepeal vo\u0303tan lihtsalt mo\u0303ne huvipakkuvama retseptiraamatu ka\u0308tte ja otsin sealt midagi \ud83d\ude42"}, {"text_idx": "#000105", "text": "Palju o\u0303nne, Mari-Liis, uue ilusa raamatu puhul! Sirvisin seda eile poes \u2013 va\u0308ga-va\u0308ga ilusad pildid ja hea valik retsepte! Minu imestuseks ka mitmeid, mida ma blogis silmanud pole. Ja raamatu eelis interneti-retseptide ees on ju kasutusmugavus, just nagu raamatus u\u0308tled, et mida plekilisem ja kulunum, seda parem tunnustus autorile \ud83d\ude42 (tahvelarvutite ja telefonide pliidiserval hoidmine vo\u0303ib u\u0308sna kulukaks osutuda :)."}, {"text_idx": "#000106", "text": "Aita\u0308h, Liina, o\u0303nnesoovide ja heade so\u0303nade eest! Jah, nagu ma siin postituseski kirjutasin, ei ole mo\u0303ned resteptid veel blogisse jo\u0303udnud, aga kindlasti on nad mu lemmikud ko\u0303ik ja peagi siingi ka ko\u0303ik olemas:) Head vana a\u0308rasaatmist ja uue vastuvo\u0303tmist! \ud83d\ude42"}, {"text_idx": "#000111", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nRa\u0308imed marinaadis, vahemerelisel moelTalvisest melonist ja salatist, mis lihtsalt ei saa mitte maitsedaViinalo\u0303he Mooni ainetel\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000112", "text": "Talvisest melonist ja salatist, mis lihtsalt ei saa mitte maitseda"}, {"text_idx": "#000114", "text": "Pelmeeni-eri: Teriyaki kastmes pelmeeniroog ja kro\u0303bedad o\u0303una-kaneeli pelmeenid"}, {"text_idx": "#000115", "text": "Hiina magus-hapu sealiha ehk gu lou yook"}]